Алексей Колцов
Горчива съдба

Превод от руски: Иванка Павлова, —

chitanka.info

Литна младостта ми —

славей бърз, изчезна,

Моят смях потъна

както камък и бездна.

Златно време беше,

всичко свърши вече.

Младата ми сила

някъде изтече.

Мислите кръвта ми

скоро вледениха.

Скъпи хора има? —

те ми измениха.

Вятърът юнака —

крехка клонка — брули,

лете слънце жари

неговите скули.

Всичко е до време,

всичко отминава.

Виж, кафтанът даже

взе да овехтява.

Без любов се скитам,

с горест безутешна,

злото ме отмине,

а мъката се срещна.

Дъб зелен издига

върше в небесата.

Сам лежи и гние

момък в планината.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.